ዬꬃ ማጻፋ.
29.
ኢንቴኖ ሳሎን ዲዛ ሜꬌታቶ! «ቦንቾይኔ ዎልቃይ ጎዳሳ» ጊዲ ዮቲቴ። 
ጎዳ ቦንቾ ሱንꬃ ጋላቲቴ፤ ኢዛ ጌሻቴꬃ ቴማስ ጎዳ ጎይኒቴ። 
ጎዳ ጬንጉርሳይ ሃꬃታ ቦላን ሲዬቴስ። ቦንቾ ጾሳይ ዳዳ ማላ ጉሜስ፤ ጎዳይ ጊታ ሃꬃታ ቦላን ጉሜስ። 
ጎዳ ጬንጉርሳይ ዎልቃማ፤ ጎዳ ጉንꬃይ፥ «ኔስ ሆላ!» ጊሲዛዛ። 
ጎዳ ጬንጉርሳይ ዚጋ ሚꬃ ሜንꬄሬꬄስ፤ ሊባኖሴ ዚጋታካ ጎዳይ ሜንꬄሬꬄስ። 
ሊባኖሴ ዙማ ጋሎ ማራ ማላ ቡራቂሴስ፤ ሲሪዮኔ ዙማካ ሜንꬃ ማላ ጺኪሴስ። 
ጎዳ ጬንጉርሳይ ዎልቃንꬅ ፖፖልኡ ጌስ። 
ጎዳ ጬንጉርሳይ ባዞ ቃꬄስ፤ ጎዳይ ቃዴሴ ባዞ ቃꬄስ። 
ጎዳ ጬንጉርሳይ ዎላታ ቃꬄስ፤ ሚꬃ ሃይꬂካ ቆቆፌስ። ኢዛ ኬꬃን ዴኢዛይቲ፥ «ቦንቾይ ጎዳስ ጊዶ» ጌቴስ። 
ጎዳይ ዲኦ ሃꬃ ቦላ ባ ኣራታ ዎꬂዲ ኡቲዴስ፤ ጎዳይ ባ ካዎቴꬃ ኣልጋን ኡቲዲ ሜርናስ ሃሬስ። 
ጎዳይ ባ ዴራስ ዎልቃ ኢሜስ። ባ ኣሳካ ሳሮቴꬃን ኣንጄስ። 
