ዬꬃ ማጻፋ.
95.
ሃ ዪቴ! ኣኔ ጎዳስ ኡፋይሳን ዬጾስ፤ ኑና ኣሺዛ ዛላስ ኢሊሎስ። 
ኣኔ ኢዛ ሲንꬅ ጋላታራ ሺቆስ፤ ጋላታ ማዛሙሬ ኡፋይሳን ዬጾስ። 
ጋሶይካ ጎዳይ ዎልቃማ ጾሳ፥ ጾሳታ ኡባ ቦላካ ዎልቃማ ካዎ። 
ቢታ ጪማቲ ኢዛ ኩሼን ዴቴስ፤ ዙማ ጼራቲካ ኢዛሳ። 
ኣባ ሃꬂ ኢዛሳ፤ ሄሳ ኢዛ ኩሼቲ ሜꬊዳ፤ ቢታካ ሜꬊዳይ ኢዛ። 
ሃ ዪቴ! ሆኪዲ ኣኔ ኢዛስ ጎይኖስ፤ ኑና ሜꬊዳ ጎዳ ሲንꬃን ጉልባቶስ። 
ኢዚ ኑ ጾሳ፤ ኑኒ ኢዛ ቆሮን ሄሜቲዛይታ፤ ኑኒ ኢዛስ ዶርሳ ዉዴታ። ጎዳይ ኢንቴና ጊዛይሳ ሃች ሲዪቴ! 
«ካሴ ኢንቴ ኣዋቲ ማሳኒኔ ማሪባን ኦꬆይሳꬆ ኢንቴ ዎዚና ሙሚሶፒቴ። 
ኢስቲ ታ ኦሶ ቤኢዲካ ታናራ ኤቄቲዳኔ ታና ፓጪዳ። 
ሄ ዬሌታ ቦላ ታኒ ኦይዱ ታሙ ላይꬅ ሃንቄታዲስ፤ ታኒካ፥ ‹ኢስቲ ኡባ ዎዴ ባንታ ዎዚናን ባሊዛ ኣሳ፤ ኢስቲ ታ ኦጌ ኤሪቤቴና› ጋዲስ። 
ሄሳ ጊሻስ ታኒ፥ ‹ኢስቲ ታ ሼምፖሶ ሙሌካ ጌሌቴና› ጋዳ ሃንቄታ ጫቃዲስ።» 
